
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 10 martie 2009               

PL-x 138/2009                     


AVIZ
asupra Proiectului de Lege pentru aprobarea Ordonanţei de urgenţă a Guvernului nr.172/2008 pentru modificarea şi completarea Legii energiei electrice nr.13/2007
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.172/2008 pentru modificarea şi completarea Legii energiei electrice nr.13/2007, trimis cu adresa nr. PL x 138 din 2 martie 2009 şi înregistrat cu nr. 31/256  din 03.03.2009.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este Cameră decizională. 
Senatul a adoptat proiectul de lege pentru aprobarea ordonanţei de urgenţă, în calitate de primă Cameră sesizată, în şedinţa din 23.02.2009.

Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de lege  în şedinţa din 10 martie 2009.

Proiectul de lege are ca obiect de reglementare aprobarea Ordonanţei de urgenţă a Guvernului nr.172/2008 pentru modificarea şi completarea Legii energiei electrice nr.13/2007, în scopul împiedicării continuării procedurii de infringement declanşată împotriva României pentru necomunicarea măsurilor naţionale de transpunere a Directivei 2005/89/CE a Parlamentului European şi a Consiliului din 18 ianuarie 2006 privind măsurile menite să garanteze siguranţa aprovizionării cu energie electrică şi investiţiile în infrastructuri.
Membrii comisiei au examinat proiectul de lege supus avizării, expunerea de motive şi avizul favorabil cu observaţii şi propuneri, al Consiliului Legislativ nr.1445/18.11.2008. 
În urma dezbaterilor, Comisia juridică, de disciplină şi imunităţi a hotărât, cu unanimitate  de voturi, avizarea favorabilă a acestei iniţiative legislative.
În raport de obiectul şi conţinutul reglementării,  proiectul de lege  face parte din categoria legilor organice. 
                              PREŞEDINTE,                        SECRETAR,

                                Daniel BUDA                Gabriel ANDRONACHE
Consilier, Paul Şerban

